Friday (Rebecca Blacken abestia)

Friday Rebecca Black amerikar abeslariaren lehen abestia da. Clarence Jey eta Patrice Wilson produktore eta musikagileek sortu zuten. Abestia lehen aldiz YouTubera 2011ko otsailaren 10ean igo zen eta iTunesen urte horretako martxoaren 14an argitaratu zen. Abestiak bisita gutxi batzuk izan zituen lehenengo hilabetean, baina martxoaren 11n birala bilakatu zen Mystery Science Theater 3000k eta Rifftraxeko Michael J. Nelson umoregileek "historian egindako bideorik txarrena" zela esan zuten arte Twitterren. Hasieran, abestiaren harrera oso negatiboa izan zen, baina komediagile eta artista askok bertsioak egin zituzten ostean, kultuzko jarraitzaileak lortuz.

Jatorrizko musika bideoa 2011ko ekainaren 16an kendu zen YouTubetik, ARK Music enpresaren eta Blacken arteko eztabaida legalak zirela eta. Une horretan jada 166 milioi ikusle izan zituen. 2011ko irailaren 16an abestia berriro igo zen YouTubera, berriro ere arrakasta handia lortuz. Imitazio eta parodia asko sortu dituen abestia izan da. Forbes aldizkariaren arabera, abestiaren arrakasta Twitter, Facebook eta Tumblr bezalako plataformen egun bateko arrakastak sortzeko gaitasunean dago.

2021eko otsailaren 10ean, abestiaren hamargarren urteurrenean, 100 Gecseko Dylan Bradyk hyperpop erremix bat aurkteztu zuen, 3OH!3, Big Freedia eta Dorian Electraren parte hartzearekin.

 Erreferentziak 

 Kanpo estekak 

Kategoria:2011ko abestiak
Kategoria:ARK Music Factory
Kategoria:Bideo biralak
Kategoria:Interneteko memeak
Kategoria:Ostirala